
Bo mes por dicidi si e dia siguiente 
lo bira un dia agradable pa bo per- 
sona si of no. E anochi prome ya 
bo mester cuminsa plania ta kiko lo 
bo bai haci pa su mayan, ya pa e si- 
guiente dia bo no tin cu perde bo 
tempo valioso pa kibra bo cabez ki- 
ko bo tin cu haci. Cuminsa na pensa 
ariba e bistir cu lo bo bai bisti pa su 
mayan. Di e manera ey bo no tin 
cu haci pura y ansha bo mes, como 
cu esaki ta algo cu ta bai traha con- 
tra bo salud. Duna bo mes un poco 
tempo pa sali for di bo cama. No 
lanta bula di biaha for di bo cama 
ora cu e wekker resona, pero pone 
bo wekker un quarto di ora prome 
di e ora cu bo mester despierta ya 
pa asina bo tin tur bo oportunidad 
di pensa ariba loque bo tin ariba e 
dia ey pa haci. Trata na haci cu e 
dia cu bo tin Bo dilanti lo bai ser un 
dia agradable. Esnan cu ta sperando 
ariba algo bon, mayoria parti lo ha- 
ya esey tambe. No busca nunca na 
un motibo cu bo ta bai haya un dia 
malo. Si ora bo despierta for soño y 
mesora bo mester cuminsa haci pre- 


ocupacion, talvez pasobra ya bo ta 
un persona di un edad poco halto, 
of pasobra bo ta malo, of pasobra 
bo yiunan sigur atrobe lo bai duna 
bo un man yen di trabou, of pa mo- 
tibo cu e trabou cu bo ta ocupa no 
ta na bo agrado mas, anto bo tin si- 
gur cu e dia nobo cu ta para bo di- 
lanti lo bai bira un dia di miseria pa 
bo persona. Y esaki si sigur toch bo 
no kier pa pasa cu bo? Trata nunca 
na pensa ariba e posible problema 
cu por surti pa bo. Y si na e lugar 
cu bo ta trahando no ta na bo gus- 
to, di ningun manera bo mester lan- 
ta for di bo cama cu e pensamiento 
cu bo hefe no kier bo persona bon, 
of cu bo compañeronan solamente 
tey pa chercha bo persona, of cu ta 
bo persona tin cu haci tur cos of 
mayoria di e trabounan. Pasobra si 
bo pensa den e direccion aki, anto 
ta bo mes ta forma e basis cu bo lo 
haya un mal dia, anto tur esaki ya 
ta formá prome cu bo sali for di bo 
cas. Tuma semper un poco tempo 
pa bo mes. Pero prome cu bo cu- 
minsa na bo routina di tur dia, lo ta 


bon pa bo mes, si bo mester haci al- 
go cu bo tin placer den dje, aunque 
ta solamente un trinta minuut. 
Por ehemplo, hunga cu bo yiunan 
pa un rato, haci un keiro chiquito 
den e aire fresco, of lesa aunque ta 
algun pagina di un buki cu bo ta gu- 
sta. Acepta, cu no ta tur dia por ta 
yena pa bo cu felizidad. Pero sem- 
per bo mester ta mas honesto cu 
por y cu animo pa enfrenta bo pro- 
blema. Y una vez cu bo resolve bo 
problema, bo lo realiza, cu satisfe- 
cho y felicidad ta solamente un sor- 
to di producto cu ta pertenece den 
e bida diario. Haci aunque ta un so- 
lo accion bon pa dia sin ningun pen- 
samento di egoista. Pasobra esaki 
tambe mester pertenece como un 
bon costumber, y e sintimento pa 
un dia yena cu felicidad lo sigui di 
su mes e ora ey. Ta tur e puntonan 
aki ta un parti cu por yuda pa bo 
encontra un dia satisfactorio. Pun- 
tra semper den bo mes, cu si bo ta 
den e bon direccion pa un dia posi- 
tivo. Un bon dia rumannan. . . 

Den e hospital Seacroft na Leeds, 
Nigel Berry di cinco siman bieuw a 
ser bautisa. Michael y Yvonne Ber- 
ry un poco prome a ser confronta 
cu un noticia cual a ser participa na 
nan pa e dokternan di e hospital, cu 
a hinca nan den un tristeza. A ser 
descubri cu nan yiu tin cancer na 
stoma. Nan lo mester cuminsa pre- 
para nan mes pa e peor cu lo por so- 
sede. E dokternan no pordunanan 
ningun garantia cu nan yiu lo por 
keda na bida. Nigel a ser hiba den 
un departamento na unda e dokter- 
nan ta dedica nan mes special na 
e muchanan cu tin cancer. Un dok- 
ter femenino, Eve Jones, a haya e 
cuido di Nigel den su man. 

"Asina mi a haya mi mes confronta 
cu mi mester a participa e noticia 
inagradable ey na su mayornan," se- 
gun dokter Jones. "Esaki semperta 
un di e partinan mas dificil cu tin 
den nos trabou. Pero ya antes varios 
vez mi a yega di haya mi mes con- 
fronta cu mayornan na unda mi 
mester a participa cu nan yiu tin 
cancer. Esaki naturalmente semper 
sa trece hopi lagrima cu ne. Pero 
den mayoria vez mi tabata sabi con 
pa brinda e mayornan e consuelo of 
e palabra di corahe cu nan na e mo- 
mento ey mester di dje. Ora cu mi a 
samina Nigel, mi a hura den mi mes 
cu mi lo trata tur posible pa logra 
scape. Y esey mi a conta tambe na e 
mayornan di Nigel." 

OPERACION 

Nan a cuminsa cu e operacion di Mi- 
gel. E asina yama kwaadaardige ge- 
zwel a ser saca for di su stoma. 
Aunque cu akinan tabata trata di 


un operacion peligroso pasobra e ta- 
bata caso di un mucha chiquito, si- 
nembargo e operacion a resulta un 
exito. Dokter Jones yen di animo a 
bai serca e mayornan pa participa 
nan cu e la tene y cumpli cu su pa- 
labra. E prome victoria tabata aden. 
Pero e guerra contra e cancer ainda 
no a ser gana. "Mi tabata sabi cu 
por presenta cualquier otro herida 
(nevenwerking) cu lo por bai causa 
e mucha hopi dolor y sufrimento,' 
Dokter Jones a bisa. 'Pero lastima 
contra esey nada no por ser haci. 
E pober criatura lo mester keda pa 
tres aña den hospital, na unda mas 
di cien test lo ser haci ariba dje. Pa- 
sobra e dokternan no tabata tin e 
seguridad cu e herida enverdad a 
desaparece por completo for di su 
curpa. Cada pasa un dia, e mucha 
chiquito aki tabata haya bishita di 
su mayornan y di su ruman muher 
Joan di siete aña. 

"Mi no tabata kier pa nos yiu hom- 
ber chiquito lubida nos por comple- 
to y bira un mucha straña den bista 
di su ruman muher," Sra. Berry a 
bisa. "Mi tabata haci tur mi posibili- 
dad pa mi por ta mas tanto cu por 
serca Nigel." 

MILAGRO 

"Ora cu e dokternan a conta mi cu 
mi yiu homber chiquito di apenas 
cinco siman tabata tin cancer na 
stoma, casi mi no tabata por a kere 
esey. E la resona como algo increi- 
ble den mi oido. Pa mi te na e mo- 
mento ey cancer tabata algo horri- 
ble cu mi tabata kere cu solamente 
por pasa cu otro hende. Mi mester a 
siña acepta cu Nigel nunca lo por 



E DISCOTEQUE CU TA 
MOVE Dl CAS PA CAS 
Y CU TA LAGA BO MOVE 
SEMPER BAI YCU SU 

crece manera e otro muchanan y 
tampoco cu un dia e lo por bai un 
school, of di otro manera lo mester 
sosede un milagro. Ora cu dokter 
Jones a segura mi cu e lo percura pa 
Nigel no muri, mi a deposita tur mi 
confiansa den su persona. Pero si- 
nembargo mi a keda domina pa an- 
sha y mi tabata keda puntra den mi 
mes; cu Nigel lo por triunfa for di 
morto. Un pregunta cu mi no taba- 
ta tin su contesta pa cual continua- 
mente mi sa haya mi ta yora. Pero 
kiko mas bo kier, mi ta su mama y 
e poberta asina inocente." 

Mas o menos un aña pasa e mayor- 
nan di Nigel a ser participa pa dok- 
ter cu nan yiu a ser recupera y cu 
no tin ningun rastro mas di e enfer- 
medad cu tabata tin su bida na peli- 
gro. Den un palabra bisa, cu nan yiu 
homber chiquito a cura di e cancer. 
E oportunidad a presenta cu nan 
yiu pronto lo por tin un bida nor- 
mal manera tur otro mucha. Pero 
sinembargo Nigel mester acudi te 
ainda un vez pa luna na hospital pa 
un test. Na Juni 1977 e mayornan a 
tende di dokter Jones cu e ta con- 
venci cu pa 99% Nigel a ser recupera 
y cu pa futuro no mester ser haci 
mas preocupacion pa su yiu homber 
chiquito. 



Nigel Berry a scapa di morto cual ya tabata den su vicendario 

ORGULLOSO 

Den hospital dokter Jones a bisa e 
siguiente na un medio di prensa: “E 
thema di e hospital aki ta pa nunca 
perde speransa. Aunque cu na cu- 
minsamento tur cos tabata parce 
scur cu Nigel lo keda na bida, nos a 
tene nos mes na nos lema. Nos a ke- 
da lucha y nos a triunfa. No tin nin- 
gun motibo pa duda cu Nigel no 
por hiba un bida normal y salud. 

Y nos staf completo ta orgulloso 
ariba e exito cu a ser logra cu e tra- 
tamento di Nigel. Esaki no ta e pro- 
me caso di cancer constata ariba 
mucha cu nos a cura. Pero Nigel te 
ainda ta e paciente di mas joven cu 
nos tabata tin den nos departamen- 
to di mucha." 

Ariba 12 augustus 1977 Nigel pa ul- 
timo vez mester a acudi na hospital. 

Y eynan tambe e ultimo test a ser 
haci ariba Nigel. Despues tambe e la 
ser declara cu e ta salud completo y 


e por a bai cas pa semper. 

Sra. Berry a conta e siguiente: "Ni- 
gel ta hibando un bida manera tur 
otro mucha salud, y e momentonan 
mas feliz pa mi persona ta ora e ye- 
ga cas cu su pañanan tur sushi di 
tanto hunga y den su wowo mi por 
lesa of realisa e cosnan di mala-mu- 
cha cu e la haci. Esey pa mi persona 
ta un prueba cu e ta un mucha 
homber normal y salud. Si bo mes- 
ter mire hunga ta corre tras di bala, 
nunca lo bo por imagina bo mes, cu 
como un baby di cinco siman e ta- 
bata corriendo e risico cu e lo por a 
muri pa motibo di cancer. Mi a kere 
sigur cu mi tabata bai perde mi yiu 
homber chiquito, pero danki Dios 
cu tur peligro awor ta tras di lomba. 

Y bo por kere mi cu den cada ora- 
cion mi mester manda un palabra di 
gradicimento na nos — Gran Señor 
kende milagrosamente a laga nos 
keda cu Nigel." 



Dokter Eve Jones a hura cu e no ta 
bai laga Nigel Berry di cinco siman 
bieuw muri. 


PA DISCOS, CATRIDGE Y CASSETTE Y INSTRUMENTNAN MUSICAL 




DEN KRUISWEG 7 - TEL: 23684 



1. Amame 

2. Tu y Yo 

3. Un Rato 

4. Con tu amor 

5. Celos 

6. Amor Verdadero 

7. Pinchame con tenedor 

8. Cuando yo te amo 

9. Wanna be where you are 

10. Amor no me ignores 

11. Madame Kalalu 

12. Sibanicu 

13. La Reina es el Rey 

14. Ebony and Ivory 

15. Maldita Primavera 

16. Yo te Amare 

17. Zapatero a su zapato 

18. Yo no soy Pilon de machacar 

19. Felicitame 

20. Primero fui yo 

21. Que Idea 

22. Te estoy queriendo Tanto 

23. Que corto es el amor 

24. Me basta 

25. Enamorada 

26. Mi locura 

27. No lagami 

28. Yo ta cansa 

29. El Cumbion 

30. Consejos de mi Abuela 


Marlene 
Emmanuel 
Dhaddy Brokke 
Juan Gabriel 
Napoleon 
Willie Colon 
Tabaco y sus Metales 
Sandro 

Jose Feliciano 
Camilo Sesto 

Ruben Blades y Willie Colon 
Conjunto Crema 
Beatriz Adriana 

Paul Mc Cartney y Stevie Wonder 
Yuri 

Los Chamos 
Paquito Guzman 
Lalo Rodriguez 
Conjunto Quisqueya 
Tommy Olivencia 
Pino D'Angio 
Wille Chirino 
Tania 
Jose Jose 
Clouds 

Vicente Tromp 
Dhaddy Brokke 
Hector Lavoe 

Cheche Abreu y sus Colosos 
Larry Harlow 

"Te ainda mi ta un muher cu ta gu- 
sta amor y romance y segun mi opi- 
nion esaki ta e unico manera pa al- 
cansa loque bo mester pa keda luci 
como un dama joven, "Angie 
Dickinson, e polis femenino mas 
bunita cu te ainda a yega di aparece 
ariba pantalla di television a bisa. 
Aunque cu Angie Dickinson ya a al- 
cansa su 50 aña di edad, sinembargo 
e ta parce un dama di binti aña mas 
joven. Ta con ta posible cu un edad 
asina halto anto sinembargo e ta 
mustra hopi mas joven? "Esaki ta 



algo simpel," e la bisa, 'tur loque 
bo mester haci ta traha pa asina te- 
ne bo mes ocupa." 

Si encaso bo kier haci un combersa- 
cion cu Angie Dickinson anto bo 
mester tene cuenta cu e la costa bo 
hopi energia. Pasobra dies contra un 
cu e lo obliga bo persona pa sali cu 
ne pa disfruta di un poco di e solo 
of pa tira un sambuya hunto cu su 
persona den un di e swimming-pool- 
nan di California. 

E sexbom for di North Dakota, e 


mas gusta y stima for di e t.v. 
feuilleton "Police Woman ' a conta 
e siguiente: "Mi ta percura pa sem- 
per mi por sinti mi mes fisicamente 
bon." Y enverdad Angie Dickinson 
tin su razon, pasobra cu e edad di 
50 aña cu e la alcansa ainda e ta 
mustra joven y tin di ser bisa aserca 
tambe cu te ainda e ta un preciosi- 
dad di muher. Sinembargo Angie 
Dickinson a laga sabi e siguiente: 
"Pero no kere si cu pa hendenan 
manera nos ta facil pa tene bo cur- 
pa joven y bunita. Enverdad, bo por 

kere mi palabra, solamente pcnsa 
bo mes den cuanto fiesta nos ta hin- 
ca na unda semper tin e cuminda- 
nan y e biñanan di mas dushi di 
mundo. Y ta exactamente durante e 
invitacion na unda e tentacion ta 
grandi bo mester percura pa Bo no 
tuma nada di mas cu por causa da- 
ño na bo figura. Y esaki no ta algo 
facil. E ta un sacrificio cu ta exigi 
hopi di bo persona. 

SEMPER DEN ACCION 

Asina tambe ta un hecho cu Angie, 
ora cu e ta kedando na California 
tur dia e sa bai landa, hunga tennis 
y haci un bishita na e turnzaal pa 
asina e haci un poco ehercicio oa te- 
ne su curpa den condicion. Hopi 
hende muher di su edad talvez lo no 
cansa nan curpa di e tanto ey. Pero 
Angie si ariba e punto aki no ta di 
acuerdo. Y bon cla e la laga sabi e 
siguiente: "Te ainda mi ta un mu- 
her cu ta gusta amor y romance y ta 
pa e motibo aki mi tin cu percura 
pa semper mi por luci bon cu mi fi- 
gura y ademas tambe ta un sorto di 
deber pa mi por brilla como un mu- 
her bunita. Pero mi no ta un muher 
si cu ta entrega mi mes na cualquier 
homber solamente pa su regalonan. 
Y si tin cualquier homber ariba e 
mundo aki cu tin tal pensamento 
asina den nan cabez anto nan por 


wel di lubida ariba mi persona. Pa- 
sobra den sorto di homber asina mi 
no tin ningun interes." 

Y kende talvez no ta recorda e pe- 
licula horroso titula "Dressed to 
Kill ' den cual pelicula e la hunga e 
rol na unda e tabata ser amenasa cu 
morto den un lift pa un sex-ma- 
niak? Den e pelicula ey tambe ta- 
bata tin un parti di un escena des- 
nudo. Pero Angie tocante esaki a bi- 
sa e siguiente: "Den e pelicula nan 
tabata mustra un escena na unda ta- 
bata parce cu si encaso ta mi perso- 
na tabata desnudo, pero esaki no ta 
e caso. Pa e escena ey nan a usa un 
mucha muher di 26 aña cu tabata 
tin un figura bunita." Pero hecho ta 
si cu mas o menos un aña pasa, e la 
aparece desnudo den un pelicula. 

Y hasta e la manda un caso aden di- 
lanti huez contra un revista cu a pu- 
blica un potret di e escena ey, na 
unda Angie a exigi un suma di 50 
millon dollar como daño di perjui- 
cios. Pero su exigencia no a wordo 
acepta pa corte y Angie despues a 
declara e siguiente: "Despues di a 
mira e potret bon mi a haya un otro 
imaginacion di loque a ser publica 
di mi persona y mi a pensa e ora ey 
den mi mes: "Caramba, di e malo 
ey e potret no ta tampoco, mi figu- 
ra a sali bunita mes ariba e potret! 

Y e ora ey mi a mire como un sorto 
di homenahe na mi curpa y mi fi- 


gura. 

Aunque cu Angie ta despuesto pa 
haci un combersacion con largo cu 
bo kier tocante di su carrera artisti- 
ca, sinembargo bo tin cu tene cui- 
dou ora cu bo kier papia cu ne to- 
cante su bida priva. 

Mas ainda si bo mester bin cu 
e thema di su bida matrimonial cu e 
tabata tin cu e compositor Burt Ba- 
charach, cual persona e la sera co- 
noci cu ne na London y cu kende e 
la keda 15añacasa. Tabataañapa- 
sa ora cu nan a parti for di otro. E 
unico cu Angie kier a laga los tabata 
e siguiente: "E final di nos matri- 
nio no tabata tin nada di haci cu 
nos trabou. Cuatro aña pasa caba 
nos a cuminsa biba separa y nos a 
trata na salva nos matrimonio, pero 
lastima sin resultado. Por ultimo 
nos a dicidi di kibra nos bida matri- 
monial y nos a separa como bon 
amigo di otro." Angie den su bida a 
yega di haci hopi compromiso. En- 
tre otro cu John Kennedy y Frank 
Sinatra. "Mi a yega di haya e peti- 
cion pa un casamento manera nan 
sa bisa den pura. Pero ta con mi por 
haci esey si ni quisiera mi a haya 
dos siman di tempo pa conoce e 
persona bon. Casamento no ta un 
sorto di wega, pero algo serio. Y ta 
kiko bo por haci cu un homber aun- 
que cu e ta yena di placa y ora cu 

bo mester di su persona e no ta den 
vicendario. No un casamento asina 
pa mi persona no tin valor ..." 
Segun su palabra lo ta algo hopi 
mas placentero pa e ta ser rondona 
pa jovennan cu ta busca na gana su 
curazon, aunque cu tin biaha e ta 
haya su mes cu e obligacion cu e tin 
cu usa e palabra: bo ta mucho jong 
pa mi. Y esaki ta un problema cual 
continuamente ta molestia su perso- 
na, pasobra e ta un muher ya di e 
edad di 50 aña y e ta parce un mu- 
her di 20 aña mas joven. Pero kiko 
mas haci si ta di e forma aki e kier 
sigui den e bida. Con mi kier meen? 
Simplemente, no ta parce cu e ta 
preocupa su mes cu esey. Angie a 
bisa e siguiente: "Bo edad semper 
ta wordo calcula door di e peso cu 
bo curpa tin. Fuera di e hecho cu 
bo lo sinti bo mes infeliz no tin na- 
da mas peor cu bo ta un persona de- 
masiado gordo. Pasobra di e forma 
ey bo lo bai parce naturalmente 
mucho mas bieuw di loque bo ta." 

f homber 


Un di e spiritistanan ingles mas po- 
pular James Arthur Findlay, tabata 
kere for di e tempo cu e tabata mu- 
cha te na su morto ora cu e la falle- 
ce cu su 80 aña cu tin un otro bida 
despues di morto. Den varios oca- 
cion cu e la yega di demostra duran- 
te su bida te ainda a keda incom- 
prendible. Na su señora y su yuinan 
e la conta cu ora cu e fallece, cu e 
lo bai manda un mensahe for di su 
gref pa nan como prueba . . . y e la 
cumpli cu su palabra tambe. 

Ora cu Findlay tabata yegando den 
su ultimo dianan di bida, e la conta 

COMBINA CU EXITOS 
1320 

VOZ D1 ARUBA 


1. No lagami 
(Dhaddy Brokkc) 

2. Querer y perder 
(Nancy Ramos) 

3. Qual quiera que te oye 
(Wilfrido Vargas) 

4. Me basta 
(Jose Jose) 

5. Con tu amor 
(Juan Gabriel) 

6. Cuando yo te amo 
( Sandro ) 

7. Tu y Yo 
(Emanuel) 

8. Madame Kalalu 
(Ruben Blades) 

9. Menor de edad 
(Miramar) 

10. My mistakes 
(Patt Ross) 


TOP Dl LUNA: 

ES POR AMOR 
GRUPO: “MENUDO’ 


morto 


cu a yega di papia cu 


su señora y su yiu muher cu e ta si- 
gur di su mes cu mester tin un otro 
bida despues di morto. E la laga nan 
bin serca dje den un camber sera y a 
haci un compromiso cu nan. E lo 
demonstra esey door di un of mas 
seña si e por bolbe despues di su 
morto. E compromisonan cu e la 
haci tabata algo priva y ningun otro 
hende mas ariba mundo por ta na 
altura di esey. Y si e cumpli cu su 
compromiso, anto esey lo ta un 
prueba cu un morto lo tin un otro 
bida despues di su fallecemento. 
Un luna despues di e fallecemento 
di su casa, viuda Findlay ariba un 


anochi a bai den su camber pa dru- 
mi. Pero ni con cu e la haci e no ta- 
bata por a sera un wowo. Viuda 
Findlay a conta e siguiente: "Mi ta- 
bata por a sinti cu tabata tin un 
hende den camber y mi a puntra: 
"Ta bo ta den e camber aki Arthur? 
Si ta asina, anto haci loque cu nos 
a palabra pa asina mi tin e prueba 
cu tin un otro bida despuesdi mor- 
to." Pa un momento Viuda Findlay 
a tene un silencio y a laga su bista 
cai ariba un potret di su casa cu ta- 
bata colga na muraya. "Mi no taba- 
ta tin ningun miedo ora cu mi a scu- 
cha cu tabata tin algo cu a move 

banda di mi cama y tampoco ora cu 
un aire frieuw a pasa banda di mi. 
Mi a sinti con un man a coi e cade- 
na cu mi tabata tin bistir na mi gar- 
ganta cu un potret di mi difunto ca- 
sa, y a kite y a pone na mi pecho. 
Mi tabata sabi cu tabata mi difunto 
casa esey tabata ta, pasobra esaki 
tabata un di e compromisonan cu 
nos a haci cu otro tempo cu e taba- 
ta na bida." 

ELLIE 

Pero tambe durante cu Findlay ta- 
bata na bida hopi otro cos mas a ye- 
ga di sosede. Por ehemplo e histo- 
ria di famia Franks. Ariba un cierto 
dia Findlay tabata tin un compro- 
miso cu señora Lydia Franks. E 
prome encuentro cu otro a tuma lu- 
gar den un hotel. Y eynan Lydia 
Franks a bin cu su storia cu a reso- 
na increible pa un hende por kere 
cu por ta berdad. Lydia a conta e si- 
guiente na mi difunto casa: "Ami 
cu mi casa Patrick ta bibando na 
Chicago y nos tin un yiu muher chi- 
quito di 7 aña cu ta yama Eleonor. 
Y tabata algun luna pasa ora cu e la 
conta nos cu e tin un amiga cu ta 
yama Ellie. Den principio ami cu mi 
casa no a pone mucho atencion na 
storia como cu un mucha chiquito 
semper sa gusta fantaseer algo. Pero 
e la keda ariba su palabra y hasta a 


James 
Arthur 
Findlay 
a ser 

considera 
como e 
spiritista 
di mas 
fama cu 
Inglaterra 
a yega 
di conoce. 


hura cu e Ellie ey tambe ta bibando 
den nos cas. Y hasta e tabata sabi 
cu Ellie tabata tin su ocho aña di 
edad. 

Tabata tres siman pasa ora cu mi a 
drenta e camber di mi yiu muher pa 
haci esaki limpi. Eleonor a keda 


pretende cu Ellie tambe ta den su 
camber. Y tambe e la bisa cu Ellie 
sa warda su coi hunganan den e ka- 
shi cu ta kedando den huki. Mi a 
cuminsa hari den mi mes, ora cu mi 
yiu muher a ripara esey y diripiente 
a grita: "Ellie no skonde bo mes 

CHIQUITO 

Ta superior den servicio, calidad den 

Eleonor Franks a yega di combersa cu un amiguita 
invisible di dje. 


mas, sali bo tranquil, mi mama no 
ta bai haci bo nada." 

"Pa mi asombra di mas grandi e 
porta di kashi a dal habri y un can- 
tidad di coi hunga a cuminsa lora 
cai abou. Eleanor, mi yiu muher 
chiquito a corre bai na e kashi y a 
cuminsa papia cu su amiga cu segun 
mi e tabata mira den su imagina- 
cion. Eleanor a pasa man cu e coi 
hunga nan y a bolbe pone nan den e 
kashi bek. Na e momento ey si un 
miedo a cuminsa apodera di mi per- 
sona pasobra un man invisible a yu- 
de pone e coi hunganan bek den e 
kashi. Mesora tambe mi a lastra 
Eleanor pa sace for di e camber. 
Dokter Bellenger, kende ta persona 
cu a pone mi den contacto cu bo 
persona, a laga mi sabi cu e mester 
tin algo malo cu ta skondi den mi 
cas y cu un spiritista di experencia 
solamente talvez por yuda mi." 
Ora cu Findlay a tende e historia 
completo e la bisa: "Awe nochi ain- 
da mi lo tene un séance na bo cas. 
Pero no cu mi ta kere si den algo 
malo. Mi ta pensando cu den e cas 
ey talvez un mucha a yega di muri y 
cu su alma te ainda no por haya e 
sosiego eterno.' 

INVISIBLE 

Ariba e anochi palabra Sr. Findlay 
hunto cu dos otro spiritista a bai na 


e cas di famia Franks, kendenan no 
sabi nada otto cu Eleonor ta e uni- 
co persona cu por haya Ellie pa mi- 
ra. Sr. Findlay a cai sinta tranquil 
den un stul di sosiego y a bai den 
un sorto di trance. Y despues e la 
cuminsa papia poco-poco den su 
mes bisando e siguiente: "Den e cas 
aki tin un mucha hopi joven di mas 
o menos siete aña. E tin cabei blond 
y wowo blauw. E ta un mucha bu- 
nite pero hopi solitario y e tin un 
mirada cariñoso den su wowo.' 


Despues di un silencio corto Finlay 
a dirigi su mes na e mucha invisible 
cu e siguiente palabra: "Con ta bo 
nomber?" e la puntra cu un stem 
calma. 'No tene miedo, mi no ta 
bai haci bo nada. Mi a bin akinan 
solamente pa yuda bo. Ta con yama 
bo?" Atrobe a reina un silencio. Y 
despues Findlay a ripiti e palabra- 
nan cu su memoria a capta. "Bo ta 
yama Sinclair y bo tata y mama ta 
yama bo semper Ellie? Ta kiko a 
pasa cu bo, Ellie? Conta mi tur cos.' 


SIMEON 
ONTONIO 
SERy-O- MOTIO 



Buenos Dias 

RASLfRADORAS DESECHABLES DE 
DOBLE HOJA CON CABEZA FLOTANTE 



BuenosOias 

Atrobe a reina un silencio. Y Sr. 
Findlay a bolbe cuminsa papia den 
su mes. "Kiko? Bo a ser kima bibo? 
Esey si ta algo horrible! Ta kiko 
exactamente a sosede cu bo, Ellie? 
E camber aki ta di bo? Bo ta sinti 
bo mes enverdad asina solitario? Mi 
lo trata na yuda bo." 

Ora cu Findlay a bolbe despierta 
for di e trance cu e tabata den, e no 
por a recorda mas di loque a pasa. 
Pero e otro spiritistanan a nota tur 
cos exacto di loque e la bisa y Find- 
lay tabata sabi mesora ta ki trabou 
tabata spera su persona. E mester 
trata na encontra e graf di un mu- 
cha muher cu ta yama Ellie of He- 
len Sinclair. Y na e graf ey un ora- 
cion chiquito lo mesterwordo resa. 
E alma di e mucha muher chiquito 
sigur te ainda no por ta sosega den 
paz. Sr. Franks a hari ariba su pala- 
bra bisa. Pasobra e cas cu nan ta bi- 
bando aden apenas tin su binti aña 
cu e la wordo construi. Ademas e la 
nace y ta biba na Chicago y ningun 
momento e por recorda su mes cu e 
la yega di tende di un mucha cu a 
yega di muri un morto kima. No, al- 
go asina pa su persona tabata resona 
increible. 


BELA 

Un investigacion profundo a curnin- 
sa na unda den e courantnan bieuw 
y archivo a ser busca. por ultimo 
nan a encontra un noticia for di 22 
mei 1820. Y esey tabata e noticia 
cu nan tabata busca! E noticia cu 
tabata bisa e siguiente: "Un mucha 
muher chiquito a haya su morto ora 
cu e la camna dal cu su japon con- 
tra un bela. Su mayornan tabata 
drumiendo y no a ripara nada." E 
nomber di e mucha muher no taba- 
ta klop correcto. E mucha muher 
for di e courant tabata yama Helen 
St. Clair, pero si bo mester pronun- 
cia e nomber aki, e tabata resona 
como Sinclair. E hendenan di pren- 
sa mesora a cuminsa cu buscamento 
di e graf di e mucha muher cu taba- 


ta yama Helen St. Clair. Despuesdi 
luna's largo di buscamento porfin e 
la ser contra. E mayornan di Elea- 
nor tambe a bai na e graf hunto cu 
nan yiu muher chiquito y tambe un 
pastor a compaña nan. E pastor a 
cuminsa tira awa bendiciona ariba e 
graf mientras cu tur esnan cu tabata 
presente a cai ariba nan rudia pa re- 
sa. Te na e momento ey Eleonor no 
tabata sabi nada di loque nan tabata 
haciendo. Pero algun rato despues 
diripiente e la cuminsa grita: "Ma- 
ma! Ellie a muri! Mi a trata na purba 
di yude, pero mi no tabata por. Mi 
a cuminsa grita su tata y mama pa 
auxilio, pero nan tabata morto na 
soño. E tabata tin un bela den su 
man y esey a dal contra su japon. 
Y awor e ta morto. 0, mama, Ellie 
a muri di berdad," Eleonor tabata 
yora na su mama. 

Despues di esey tambe famia 
Franks a muda pa un otro cas cual 
tabata keda den un otro caya y for 
di e dia ey nunca mas nan yiu mu- 
her no a menciona e nomber di El- 
lie. Posiblemente e alma di Ellie 
awor si ta sosegando den paz. 

UN OTRO CASO 

Pero tin mas caso ainda na unda 
Findlay a busca contacto cu perso- 


nanan cu a fallece. Un di nan ta e 
siguiente. Durante april 1932 Vero- 
nica Bartell a desaparece. E la sali 
for di su trabou pa su cas pero e no 
a yega nunca mas eynan. E tabata 
un mucha muher honesto y tabata 
desea pa e mucha homber cu e ta 
stima casa cu ne, cual mucha hom- 
ber tabata yama Thomas Mallinson. 
Polis a ser avisa y nan a detene Tho- 
mas Mallinson pa un investigacion. 
Pero Thomas na e momento cu Ve- 
ronica a desaparece no tabata den 
su vicendario. E simannan a bira lu- 
na s pero nada no a sali afor for di e 
investigacion nan haci pa e polis- 
nan. Por ultimo e mama y e ruman- 
muher di Veronica a dicidi di man- 
da un carta pa Findlay pa pidi su 
ayudo, como cu nan a yega di tende 
hopi di e spiritista aki. Findlay a 
contesta e carta bek y e la pidi nan 
cu si nan por manda su persona un 
potret di Veronica. Y cu e potret 
den su man Findlay a bolbe concen- 
tra su mes. Atrobe tabata tin algun 
hende mas cu tabata nota tur cos 
loque cu a papia den su mes, paso- 
bra despues cu e sali for di trance e 
no ta recorda nada mas. "Mi ta mi- 
rando e mucha muher den compa- 
nia di un mucha homber cu cabei 
preto kende ta un persona cu bon 
tipo," Findlay a cuminsa bisa. 'Nan 
conoce otro caba for di prome. E 

mucha muher ta na estado y e ta ro- 
ganco na e mucha homber pa e casa 
cu ne. Pero e mucha homber no tin 
gana di haci esey." Despues di un 
pauze cortico Findlay a bolbe sigui 
papia. "Ta birando scur Veronica! 
Ta kiko a pasa? Ta kiko nan a haci 
bo? Ta kende ta causando dolor na 
bo persona? Tin un persona cu di 
un manera brutal a mata bo. Mi kier 
combersa cu bo ariba loque a sose- 
de. 

SJAAL 

Atrobe a reina un silencio. Diripien- 
te Findlay a bisa e siguiente: "E la 
dal bo ariba bo cabez y despues a 
horca bo cu e sjaal cual te ainda bo 
bin bisti, esaki por ta exacto? E per- 
sona ey ta Tom Mallinson, no ta asi- 
na? Bo tabata na estado di persona 
aki. Ta kiko e la haci cu bo cada- 
ver? E la dera bo sigur, pero ta na 
unda nos por encontra bo graf? Ki- 
ko bo a bisa? Tin tres palo y un la- 
goen. Bo ta dera banda di e palo cu 
ta kedando mas serca di e lagoen? 
Mi ta contento pa bo cooperacion." 
Ora cu tur cos tabata nota, nan a 
bai cu esaki na polis. E polisnan a 
tuma henter e asunto aki cu hopi 
seriedad y despues di un investiga- 
cion chiquito e lugar a ser haya. 
Den un graf cu a ser coba den pura 
e restantenan di un muher joven a 
ser encontra cu rond di su garganta 
e restantenan di un sjaal. Un inves- 
tigacion a saca na cla cu e la haya 
sla ariba su cabez. E polisnan no ta- 
bata ningun duda mas, e cadaver aki 
tabata Veronica Bartell. E polisnan 
a trata di saca e berdad afor pa me- 
dio di un effecto di shock. Nan a 
bai na cas di Thomas Mallinson y a 
puntre pa bai cu nan na warda di 
polis. Thomas no tabata sabi cu ta 
na hospital e polisnan tabata hiba 
su persona. Ora cu e la realiza bon 
na unda e tabata ta, e polisnan diri- 
piente a ranca e deklo cu tabata tin. 
Bou di e deklo e restonan di e mu- 
cha muher cu a desaprece tabata ta. 
E tactica aki di e polisnan tabata un 


exito. Thomas a duna un declara- 
cion completo. E la ser condena na 
palo di horca, cual castigo e la haya 
tambe. 

Esaki tabata e storia di James Ar- 
thur Findlay, cual for di su mucha 
chiquito caba tabata tin sigur di su 
mes cu ta existi bida despues di 
morto. Cu su talento como spiritis- 
ta e tabata pidi e persona aki pa 
cooperacion cual den mayoria vez a 
resulta cu exito. Findlay a drenta e 
historia como e spiritista mas grandi 
cu Inglaterra a yega di conoce. 



Tabata e potret aki cu Findlay a ha- 
ya den su man cu e por a resolve e 
caso di e desaparicion di Veronica 
Bartell. 




Cu e fecha tan glorioso 9 di Mei 1982 
Lo ta un dia bendiciona y cu den 
cada hogar lo por 
Reina paz y alegria 
Pabien 

P.O. BOX303 
ARUBA, N.A. 

TEL. 22783 - 25651 


TROPICAL 

BOTTLINC 

CO. 



CU HONOR TA 
FELICITA 
TUR MAMA 
ARIBA NAN 
GRANDIA 

PABIEN 


TEL:21773 22927 

0 MOVIMIENTO 
ELECTORAL 
01 PUE8LO 


Cfria di 


ama 


Cada anja pa di nobo calendario ta brinda nos e oportunidad pa riba e di dos dia- 
domingo di Mei, nos dedica e dia ey especialmente pa honra e ser cu a trece nos na 
mundo, nos mama. 

Ta pa tal motibo, riba e dia significativo aki, mi kier ofrece mi voto di amor, 
aprecio y gratitud na tur e mamanan den nos comunidad Arubano. 

Nos ta consciente cu nos mamanan sin duda den nan afan pa cria y guia nan 
yiunan den bon caminda, indudablemente tambe a percura di inculca den nos, nan 
yiunan, e amor inherente cu nan ta sinti pa nan patria. 

Cu Dios preserva nan pa hopi mas anja den compania di nos tur, nan yiunan, cu 
ta desea nan un dia di Mama feliz y satisfecho manera nan merece. Na tur Mama 
di Aniba un feliz dia di Mama ta mi tnas profundo y sincero deseo. 

Den nomber di M.E.P. 






_/l_A_£\_ A 





rto F. (Betico) Croes 

HUMOR PA PROTEHA 
BO SALUD CU 
”LOS WOIS WOIS” 



— Ta di con bo wowo ta asina 
blauw y hincha? 

— Esey ta pasobra mi a sunchi e 
bruid di Pablo. 

— Pero esey no ta algo malo toch 
pa sunchi un bruid? 

— No, pero ami a haci esey despues 
di tres aña di nan casamento! 

Silvia di 18 aña di edad a yega cas 

bou di yoramento. E mama a pun- 

tre lo siguiente: 

— Ta kiko a pasa bo mi yiu? 

— Mi ta na estado mama. 

— Kiko? Y ta kende ta e tata? 

— Ta con mi porsabi. Nunca bo no 
tabata kier toch pa mi tin un mu- 
cha homber vast. . . . 

Un mucha muher di 18 aña pun- 

trando su tata: 

— Papa, pakiko bo no ta laga mi sa- 
ca mi rijbewijs? Mi ta basta 
bieuw caba toch pa haci esey! 

— Abo si mi yiu, pero mi auto si 
ainda no . . . 


Un señor cu ta hospedando den un 
hotel luhoso cu tabata sinta den e 
restaurant di e hotel a yama e wai- 
ter y a dune e siguiente keho: 

— Tende mi un rato, e tayo aki ta 
muha. 

— Despensa mi señor, pero esey ta e 
soppi. . . 

— Si ta ami tabata cu Eva den parai- 
so envez di Adam, anto awe lo 
no tabata tin pica ariba mundo. 

— Y di con no? 

— Pasobra ami no ta un persona cu 
ta gusta appel. 

— Mama, pero ta di con madushi ta 
asina bleek? 

— Sera e caha di morto ey bek y li- 
her, mi yiu! 

Pablito, un mucha homber di 7 aña 
tabata sinta den school ora cu diri- 
piente e la hisa su dede y a puntra e 
juffrouw: 


— Juffrouw, un mucha muher di 
seis aña tambe por cai na estado? 

— Naturalmente no," e juffrouw a 
conteste cu un hari. 

Pablito pa un momento a tene un 
silencio y despues cu un alivio a 
bisa: 

— Dios gracia, mi a scapa un calor. . 


Harold a bishita pa di tres vez e cas 
di e mavornan di Maria, e mucha 
muher cu e ta stima. Despues di un 
combersacion cu e tabata tin cu 
nan, e mama di Maria a invita Ha- 
rold na mesa pa e come hunto cu 
Maria. 

Harold apenas a dal algun hap, ora 
cu un cara zuur e la bisa Maria po- 
co-poco: 

— Mi no ta bisa of hura cu bo ma- 
ma no sa haci bon cuminda, pero 
mi ta kere si cu mi sabi awor ta 
pakiko bosonan ta resa prome cu 
bosonan come . . . 


flevista 

BOILEVARB 



Den nomber di tur su fiel lesa- 
dornan, ta desea tur Mama ariba 
nan dia, un dia yena cu regalo. 
Tur clase di felicidad ariba boso 
dia. P A B I E N. 

Lady Borden 

ALL NATURAL ICE CREAM 

FIRST IN FLAVOR FIRST IN QVAUTY 

iHF ° fiTE ^ > KING SlZi 
BKRBV-BURGER 

BOULEVARD CENTER - NASSAUSTRAAT - SAN NICOLAS 



BENNY NISBET 



RIBA BO SCHOUDER 

NOS TA DRAMA LAGRIMA 

Dl TRISTEZA O ALEGRIA 

P’ESEY AWE NOS TUR TA FELICITA 

Y CELEBRA CU BO, BO DIA 


Na nomber di PPA 
Masha Pabien 















